**ПРЕДЛОГ:**

На основу члана 93. став 1. тачка 1, члана 94. и члана 108. став 1. Закона о становању и одржавању зграда ("Сл. гласник РС", бр. 104/2016 и 9/2020 - др. закон), члана 32. став 1. тачка 6. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 9. став 9. Одлуке о пружању стамбене подршке на територији општине Димитровград („Сл. лист општине Димитровград“ бр. 41/20), Правилника о пружању стамбене подршке у виду непрофитног закупа („Сл. лист општине Димитровград“ бр. 44/2020), Правилника за утврђивање реда првенства за доделу стамбене подршке на територији општине Димитровград („Сл. лист општине Димитровград“ бр. 16/22), члана 40. став 1. тачка 22. Статута општине Димитровград („Сл. лист општине Димитровград“ бр. 6/19), Јавног позива за пружање стамбене подршке у виду непрофитног закупа бр. 400-455/2023-16 од 26.04.2023. године, Листе реда првенства за пружање стамбене подршке у виду непрофитног закупа бр. 06-114/2023-15/1 од дана 24.05.2023. године, Скупштина општине Димитровград, на седници одржаној дана \_\_\_\_\_\_\_\_\_\_\_2023. године, донела је

 **О Д Л У К У**

**о додели стамбене подршке у виду непрофитног закупа**

**Члан 1.**

Овом Одлуком додељује се стамбена подршка у виду непрофитног закупа на одређено време крајњим корисницима по основу сороведеног Јавног позива за пружање стамбене подршке у виду непрофитног закупа бр. 400-455/2023-16 од 26.04.2023. године и Листе реда првенства.

**Члан 2.**

Право на доделу стамбене подршке у виду непрофитног закупа оставрила су следећа лица:

|  |  |  |  |  |
| --- | --- | --- | --- | --- |
| **Р. БРОЈ** | **БРОЈ ПРИЈАВЕ** | **ИМЕ И ПРЕЗИМЕ** | **УКУПНО БОДОВА** | **Стамбени објекат који је предмет непрофитног закупа** |
| **1.** | **400-477/2023-16**  | **Љиљана Георгијев** | **250** | **ул. Славјанска бр. 6** |
| **2.** | **400-498/2023-16** | **Милорад Новаковић** | **235** | **ул. Нишава бр. 1 (приземље први део)** |
| **3.** | **400-491/2023-16** | **Елена** **Славов** | **225** | **ул. Пастерова бр. 1** |

**Члан 3.**

Утврђује се да су лица из члана 2. ове Одлуке остварила право на доделу стамбене подршке у виду непрофитног закупа, односно да су корисници стамбене подршке.

**Члан 4.**

По ступању на снагу ове Одлуке, Председник општине Димитровград ће закључити Уговоре о додели стамбене подршке у виду непрофитног закупа са корисницима стамбене подршке из члана 2. ове Одлуке.

Уговором из става 1. овог члана одредиће се међусобна права и обавезе уговорних страна у вези са закупом стана по условима непрофитног закупа.

**Члан 5.**

За контролу спровођења стамбене подршке у виду непрофитног закупа и испуњење обавеза из Уговора о додели стамбене подршке, као и за реализацију, надлежна је Стамбена комисија.

**Члан 6.**

Ова Одлука ступа на снагу осмог дана од дана објављивања у „Сл. листу општине Димитровград“.

***О б р а з л о ж е њ е***

Правни основ за доношење ове Одлуке налази се у члану 93. став 1. тачка 1. Закона о становању и одржавању зграда ("Сл. гласник РС", бр. 104/2016 и 9/2020 - др. закон), којим је прописано да стамбена подршка кроз закуп стана представља давање стана у јавној својини у закуп под условима непрофитног закупа (у даљем тексту: непрофитни закуп), као и у члану 94. истог Закона, којим је дефинисан закуп стана по непрофитним условима.

Правни основ се даље налази у члану 108. истог Закона, којим је прописано да на основу листе реда првенства скупштина јединице локалне самоуправе доноси одлуку о додели стамбене подршке која нарочито садржи:

1) списак лица која остварују право на стамбену подршку са свим личним подацима битним за закључење уговора о додели стамбене подршке (име и презиме и ЈМБГ лица која су корисници стамбене подршке);

2) вид стамбене подршке која се додељује;

3) назначење органа који ће бити надлежан за закључење уговора о додели стамбене подршке и праћење његове реализације, као и контролу испуњености услова за доделу тог вида стамбене подршке за све време док она траје.

 У члану 32. став 1. тачка 6. Закона о локалној самопуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), којим је прописано да Скупштина општине, у складу са законом, доноси прописе и друге опште акте.

 У члану 9. став 9. Одлуке о пружању стамбене подршке на територији општине Димитровград („Сл. лист општине Димитровград“ бр. 41/20), којим је прописана стамбена подршка у виду непрофитног закупа и да на основу Листе реда првенства, Скупштина општине Димитровград доноси Одлуку о додели овог вида стамбене подршке.

 Правни основ се налази и у Правилнику о пружању стамбене подршке у виду непрофитног закупа („Сл. лист општине Димитровград“ бр. 44/2020), Правилнику за утврђивање реда првенства за доделу стамбене подршке на територији општине Димитровград („Сл. лист општине Димитровград“ бр. 16/22), као и у члану 40. став 1. тачка 22. Статута општине Димитровград („Сл. лист општине Димитровград“ бр. 16/19), којим је прописана надлежност Скупштине општине Димитровград за спровођење програма стамбене подршке.

 Разлог за доношење ове Одлуке је пружање и додела стамбене подршке - закупа стана у јавној својини по непрофитним условима, лицима са територије општине Димитровград која немају решено стамбено питање.

**ПОУКА О ПРАВНОМ СРЕДСТВУ:**

Против ове Одлуке може се изјавити жалба Општинском већу у року од 15 дана од дана објављивања ове Одлуке, лично или путем поште на адресу ул. Балканска бр. 2, 18320 Димитровград, а на основу члана 108. став 3. Закона о становању и одржавању зграда("Сл. гласник РС", бр. 104/2016 и 9/2020 - др. закон).

Број: \_\_\_\_\_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_\_\_\_\_\_2023.год.

**СКУПШТИНА ОПШТИНЕ ДИМИТРОВГРАД**

 ПРЕДСЕДНИК

 Зоран Ђуров